Esiteks - kuidas sai mul eile olla loendaja  andmetel 38 erinevat lugejat, kui ma olen andnud ligipääsu ainult veidi üle kümnele inimesele? Kas oskab keegi seletada seda asjaolu? Minu netimõistus veel sinnamaani ei küüni.  Aga seda loa saanute nimekirja on väga muhe aeg-ajalt üle vaadata, sest need on siis mingil põhjusel inimesed, keda ma olen usaldanud vähemalt grammivõrra rohkem kui tavalisi, avatud blogide sirvijaid. Usaldanud endale lähemale või on nende olemasolu ja arvamused-hinnangud mulle mingil põhjusel olulised. Ma tahan teada, vähemalt  aeg-ajaltki, mis neile käesolevas virtuaalpäevikus ja minu elus huvitav tundub, mis teema ja kuidas see puudutab neid, mis seoseid ja mõtteid minu kirjapanekud äratavad just nendes inimestest. Nad on minu jaoks olulised, et nad olemas on.